**Csongrád Város Polgármesterétől** **M**

Száma: Fjl/609-5/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. október 27-i ülésére**

Tárgy: Vételi kérelem a Csongrád, Fő utca 20/A sz. alatti ingatlan önkormányzati tulajdonban álló üzlethelyiségére

Tisztelt Képviselő testület!

Csongrád Városi Önkormányzat tulajdonát képezi a csongrádi 499/6 hrsz-ú, kivett áruház megnevezésű, 984 m2 területű ingatlan 69/984-ed tulajdoni hányada, mely természetben a Csongrád, Fő utca 20/A szám alatti üzlethelyiségnek felel meg. Az ingatlanrészt használó horgászegyesület bérleti szerződése 2022. október 31. napján megszűnik, az üzlethelyiség visszakerül az önkormányzat birtokába.

A hamarosan megnyíló Spar áruház tulajdonosa, a Star Coffee Kft. (székhelye: 5600 Békéscsaba, Berényi út 23.) vételi ajánlatot nyújtott be a fent üzlethelyiségre. Kérelmükben előadják, hogy az új SPAR áruházban 18 főt, foglalkoztatnak, és további terveik között szerepel a megvásárolni kívánt, jelenleg elavult műszaki állapotban lévő ingatlanrész felújítása, átalakítása, és további 4 főt foglalkoztató kereskedelmi egység működtetése. Vételárként a Kft. elfogadja az önkormányzat által meghatározott összeget, azzal, hogy – tekintettel az eddig elvégzett és a még tervezett beruházások kimagaslóan magas költségeire – a vételárat az alábbiak szerint tudja megfizetni:

* a szerződéskötéssel egyidőben 1.000.000 Ft + ÁFA összeget,
* a vételárból fennmaradó összeget pedig legkésőbb 2023. augusztus 31. napjáig fizeti meg.

A fentieken túl a Kft. kéri a megüresedett üzlethelyiség soron kívüli használatba adását, mert az áruház jelenleg nem rendelkezik raktározási lehetőséggel, ami akadályozza a működésüket, így átmeneti jelleggel erre a célra ez az egyetlen lehetőségük kínálkozik.

Önkormányzatunk ingatlanforgalmi szakértői véleményt elkészítését rendelte meg az ingatlan értékének megállapítása érdekében, melynek elkészítése folyamatban van.

A fent leírtak alapján javasolom csongrádi 499/6 hrsz-ú ingatlan önkormányzat tulajdonában álló 69/984-ed tulajdoni hányadának értékesítésre történő kijelölését, és a Városgazdasági, Ügyrendi és Összeférhetetlenségi Bizottság pályázat és árverés alóli mentesítésének megadásával a Star Coffee Kft. vevőnek történő kijelölését az alábbi feltételekkel:

1. Az ingatlanrész vételára az ingatlanforgalmi szakértő által megállapított vételár, a szerződés megkötésének feltétele a Városgazdasági, Ügyrendi és Összeférhetetlenségi Bizottság jóváhagyó döntése.
2. A vevő a jóváhagyott vételárat az alábbiak szerint köteles megfizetni az eladó részére:

* a szerződéskötéssel egyidőben 1.000.000 Ft + ÁFA összeget,
* a vételárból fennmaradó összeget pedig legkésőbb 2023. augusztus 31. napjáig fizeti meg.

1. Az önkormányzat hozzájárul az üzlethelyiség vevő részére történő birtokba adásához az első vételárrész megfizetésével egyidejűleg.

Kérem az előterjesztés megtárgyalására és a határozati javaslat elfogadására.

2

**HATÁROZATI JAVASLAT**

Csongrád Városi Önkormányzat képviselő testülete megtárgyalta a „Vételi kérelem a Csongrád, Fő utca 20/A sz. alatti ingatlan önkormányzati tulajdonban álló üzlethelyiségére” tárgyú előterjesztést, és az alábbi határozatot hozza:

1. A képviselő testület a csongrádi 499/6 hrsz-ú, kivett áruház megnevezésű, 984 m2 területű, és természetben 6640 Csongrád, Fő utca 20/A szám alatti ingatlan önkormányzat tulajdonában álló 69/984-ed tulajdoni hányadát kijelöli értékesítésre, és – a Városgazdasági, Ügyrendi és Összeférhetetlenségi Bizottság árverés és pályázat alóli mentesítő határozata alapján – az ingatlanrész értékesítéséről dönt a Star Coffee Kft. (székhelye: 5600 Békéscsaba, Berényi út 23.) részére az alábbi feltételekkel:
2. Az ingatlanrész vételára az ingatlanforgalmi szakértő által megállapított vételár, a szerződés megkötésének feltétele a Városgazdasági, Ügyrendi és Összeférhetetlenségi Bizottság jóváhagyó döntése.
3. A vevő a jóváhagyott vételárat az alábbiak szerint köteles megfizetni az eladó részére:

* a szerződéskötéssel egyidőben 1.000.000 Ft + ÁFA összeget,
* a vételárból fennmaradó összeget pedig legkésőbb 2023. augusztus 31. napjáig fizeti meg.

1. Az önkormányzat hozzájárul az üzlethelyiség vevő részére történő birtokba adásához az első vételárrész megfizetésével egyidejűleg.

Felelős: Bedő Tamás polgármester

Határidő: azonnal

Csongrád, 2022. október 20.

Bedő Tamás

polgármester